Foto’s en video: Een sterf in Jhb-busongelukReddingswerkers besig om passasiers te help. Foto: @jozi117 op Twitter. Die video en meer foto’s volg onderaan die berig. Een persoon is dood en ten minste 65 mense word behandel vir verskeie beserings nadat twee busse Vrydag in Johannesburg reg van voor gebots het. Russel Meiring, woordvoerder van ER24, het op die toneel gesê die ongeluk het in Jan Smutsrylaan in Saxonwold plaasgevind. “Die persoon wat dood is, is vermoedelik een van die busse se bestuurders,” het Meiring gesê. “Die pasiënte wat behandel word het matige tot kritieke beserings opgedoen.” Paramedici van ER24 en ander nooddienste is steeds op die toneel besig om die pasiënte by te staan en na nabygeleë hospitale te vervoer vir verdere behandeling. Beamptes van Fire and Rescue Services is besig om sommige mense, waaronder ŉ swanger vrou, uit die busse uit te sny. Die oorsaak van die ongeluk is nog onbekend. Lees die opvolgberig hier.